
	Općinski sud u Mostaru, po stečajnom sudiji Biljani Stajčić, rješavajući po prijedlogu za otvaranje stečajnog postupka nad  društvom „OMERIKA-MO“ d.o.o. Mostar, sa sjedištem u  Mostaru, Drežnica, Novo naselje bb, Mostar, zastupano po zakonskom zastupniku direktoru Omerika Nijazu,  dana 07.07.2026.  godine, donio je  slijedeće:

R J E Š E N J E
           
1. Otvara se stečajni postupak nad  društvom „OMERIKA-MO“ d.o.o. Mostar, sa sjedištem u Mostaru, Drežnica, Novo naselje bb, Mostar ,MBS: 1-11851,  JIB:4227514840007, glavni račun nije registrovan u Jedinstvenom registru računa  i za stečajnog upravnika imenuje Emir Tipura MA, iz Mostara, Podgorani bb, Mostar.

2. Zbog nedostatka stečajne mase, ovaj stečajni postupak se neće provoditi, pa se stečajni postupak zaključuje i dužnosti stečajnog upravnika razriješava Emir Tipura, iz Mostara.

              3.  Nalaže se  Registarskom odjeljenju ovog suda da izvrši upis  zabilježbe otvaranja 			stečajnog  postupka u  registarskom  uloška subjekta upisa  broj: 1-11851.

 	            4. Nakon pravosnažnosti ovog rješenja isto će se dostaviti Registru ovog suda radi        	        		   brisanja stečajnog dužnika iz Registra privrednih 	subjekata u koji je upisan pod	        			   MBS: 1-11851,  JIB: 4227514840007.

  5.  Troškovi stečajnog postupka padaju na teret stečajnog dužnika.

  6. Rješenje će se objaviti  na oglasnoj tabli  suda, web stranici suda-elektronskoj tabli,   			 „Službenim novinama Federacije BiH“ i internet stranici FIA-e. 


                                                     Obrazloženje

Društvo „OMERIKA-MO“ d.o.o. Mostar, sa sjedištem u  Mostaru, Drežnica, Novo naselje bb, Mostar je  dana 02.12.2025.godine podnijelo prijedlog za otvaranje stečajnog  postupka nad ovim pravnim licem. 

	Rješenjem ovog suda br. 58 0 St 305093 25 St od dana 10.03.2026. godine pokrenut je prethodni postupak radi utvrđivanja uslova za otvaranje stečajnog postupka, kojim je za privremenog stečajnog upravnika  imenovan Emir Tipura, iz Mostara.

Privremeni stečajni upravnik je dana 18.05.2026. godine dostavio  svoj  Izvještaj o stanju imovine i obaveza društva, u kome navodi da je stečajni dužnik platežno nesposoban,  jer je stečajni dužnik u blokadi svojih računa (ukupno 4 računa) od kojih je posljednji blokiran 01.10.2018. godine, tako da je račun stečajnog dužnika u blokadi neprekidno dužoj od 60 dana (društvo nema glavni račun), društvo nije likvidno a ni solventno, jer ne može izmiriti svoje obaveze. Navodi da  društvo nema imovine i da je isključena mogućnost poslovanja društva, pa su se stekli razlozi za otvaranje stečajnog postupka. 

Stečajni dužnik ima evidentirane obaveze prema javnim prihodima u iznosu od 63.729,01 KM, dok stečajni dužnik nema imovine za vođenje stečajnog postupka, pa je potrebno predujmiti 3.000,00 KM za vođenje stečajnog postupka. 

Na ročištu održanom dana 20.05.2026.godine, privremeni stečajni upravnik je ostao kod svog pismenog izvještaja, ponavljajući da stečajni dužnik raspolaže imovinom potrebnom za vođenje stečajnog postupka, pa je u vezi s tim predložio  da stečajni sud u skladu sa članom 102. stav 7. Zakona o stečaju pozove povjerioce i zainteresirane osobe da u roku od 30 dana od dana objavljivanja poziva predlože otvaranje stečajnog postupka i uplate iznos predujma koji je potreban radi osiguranja troškova stečajnog postupka, u iznosu od 3.000,00 KM.

	Punomoćnik predlagača nije imao primjedbi na izvještaj privremenog stečajnog upravnik, te se saglasio sa prijedlogom za javni poziv povjeriocima i zainteresiranim licima za uplatu predujma, za troškove otvaranja i vođenje postupka, jer predlagač ista nije spreman predujmiti, kao ni Porezna uprava F BiH, čiji je punomoćnik bio prisutan na samom ročištu. 

	Tokom postupka je dostavljena sljedeća dokumentacija : Aktuelni izvod iz sudskog registra od 01.12.2025 godine, Uvjerenje o poreznoj registraciji PU FBiH Mostar, Obavještenje o razvrstavanju pravnog lica prema djelatnosti, Odluka o prestanku rada društva od 24.11.2025 godine, Rješenje UINO Banja Luka br: 04/1-17-1-UPJR/1-762-1/24 od 21.02.2024 godine, Zapisnik o pljenidbi gotovine UINO RC Mostar od 11.03.2024 godine, Zapisnik o pljenidbi gotovine UINO RC Mostar od 14.03.2024 godine, Uvjerenje MUP-a HNK-a Mostar od 21.11.2025 godine, Rješenje Općinskog suda u Mostaru br: 58 0 Ip 115721 12 Ip od 11.07.2019 godine, Uvjerenje ZK Ureda Mostar br: Rz-6377/25 od 04.11.2025 godine, Izvještaj Centralne banke BiH o računima poslovnog subjekta PS-P3 od 01.10.2025 godine, Bilans uspjeha za period od 01.01.-31.12.2024 godine, Bilans stanja na dan 31.12.2024. godine, Bilans uspjeha za period od 01.01.-31.12.2023 godine, Bilans stanja na dan 31.12.2023. godine, Bilans uspjeha za period od 01.01.-31.12.2022 godine, Bilans stanja na dan 31.12.2022 godine, Bilans stanja na dan 31.12.2021 godine, Bilans uspjeha za period od 01.01.-31.12.2021 godine, Popis imovine i obaveza od 15.01.2026 godine, Uvjerenje PU FBIH KPU Mostar PI Mostar br: 13-7/1-12-5-16979-2/25 od 19.01.2026 godine, Uvjerenje UINO RC Mostar br: 02/6/III-16-11-21-117/26 od 13.01.2026 godine, Bilans stanja na dan 31.12.2025 godine,  Bilans uspjeha za period od 01.01.-31.12.2025 godine, Posebni podaci o plaćama i broju zaposlenika uz godišnji obračun za period od 01.01.2025. godine do 31.12.2025. godine od FIA-e Poslovna jedinica Mostar, ispostava Mostar, Aneks dodatnog računovodstvenog izvještaja za privredna društva od 01.01.2025. godine do 31.12.2025. godine, Izvještaj o tokovima gotovine za period od 01.01.2025. godine do 31.12.2025. godine, Izvještaj o promjenama na kapitalu za period od 01.01.2025. godine do 31.12.2025. godine, Godišnji izvještaj o investicijama za 2025 godinu, Izvještaj o obračunatim i uplaćenim vodnim naknadama za period od 01.01.2025. godine do 31.12.2025. godine,  Izvještaj o obračunatom i uplaćenom posebnom porezu za period od 01.01.-31.12.2025 godine, Obavijest o razvrstavanju, Izjava o primjenjenom standardu financijskog izvještavanja, Odluka o prijedlogu za pokriće gubitka, Odluka o utvrđivanju financijskih izvještaja, Godišnji izvještaj o poslovanju, Uplatnice na iznos od 2.500,00 KM, 90,00 KM i dva puta po 60,00 KM, Izvještaj privremenog stečajnog upravnika od 18.05.2026. godine.

 	Imajući u vidu izvještaj privremenog stečajnog upravnika, sud je  javnim pozivom od 20.05.2026. godine pozvao povjerioce i sva zainteresovana lica da u roku od 30 dana predlože otvaranje stečajnog postupka nad stečajnim dužnikom i predujme troškove stečajnog postupka  u iznosu od 5.000,00 KM. 

	Javni poziv je objavljen u „Službenim novinama Federacije BiH“ br. 41, dana 03.06.2026. godine, ali u ostavljenom roku, pa ni naknadno, nije dostavljen nijedan prijedlog za otvaranje stečajnog postupka nad stečajnim dužnikom, kao ni dokaz da je izvršena uplata predujma troškova stečajnog postupka.
	Na osnovu Izvještaja privremenog stečajnog upravnika i njegovog usmenog izjašnjenja, sud je utvrdio  da stečajni dužnik nije platežno sposoban, jer ima dospjelih a neizmirenih obaveza prema javnim prihodima,  koje nije u mogućnosti izmiriti, da su računi stečajnog dužnika blokirani u dužem vremenskom periodu, čime su se stekli uslovi za otvaranje stečajnog postupka iz čl. 6. Zakona o stečaju („Službene novine F BiH“, br.53/202119/2025).
	Obzirom da  stečajni dužnik nema imovine ni u obliku novčanih sredstava, a ni u nekom drugom obliku,  iz čije bi se prodaje mogli pokriti troškovi stečajnog postupka, odnosno da nema stečajne mase, pa kako ni stečajni dužnik, a ni zainteresovana lica, nisu iskazala spremnost da predujme troškove potrebne  za otvaranje stečajnog postupka,  sud je na osnovu člana 102. stav 8. Zakona o stečaju (Službene novine Federacije BiH, broj: 53/2021),   odlučio da se stečajni postupak otvori i odmah zaključi.
	Odluka o brisanju društva iz registra privrednih subjekata je zasnovana na čl. 108. stav 1. tačka b) Zakona o stečaju, jer stečajni dužnik prestaje postojati usljed nedostatka stečajne mase.
								               Stečajni  sudija
								                Biljana Stajčić

Pouka o pravnom lijeku:                                                 
Protiv ovog rješenja dozvoljena je žalba Kantonalnom sudu u Mostaru, u roku od 8 (osam) dana,  od dana prijema rješenja, putem ovog suda, u 3 (tri) istovjetna primjerka.                                        

